Tulin ringiga üle jõeaasa tagasi metsa. Noorte kaskede ladvas nokkisid pungi metsakanad - laanepüüd. Ei tahtnud neid kohalt hirmutada ja vaikse hiilimise peale suutsin mõned kehvavõitu kaadrid saada. Üldse on pildistamisega nii, et tuleb valida: kas eesmärgiks on saada foto või lasta linnul-loomal oma toimetusi rahus edasi teha. Teisel juhul on õnn metsaelanikke kauem jälgida. Nii ongi parem.